ועדת הכספים, כנסת 25, פרוטוקול מספר 60, 2023-02-20 00:00

משה גפני: שלום רב, אני מתכבד לפתוח את ישיבת ועדת הכספים

משה גפני:  נתחיל בבקשה של שליש מחברי הוועדה, אבל גם לו לא היה שליש – חברי ועדה מבקשים – אני לרוב נעתר לבקשה

ולדימיר בליאק: אפשר שאלה קטנה לפני כן?     

משה גפני: כן

ולדימיר בליאק: נקבע ליום רביעי דיון לגבי מימון מעונות

משה גפני: אם לא יהיה לך חומר, לא נקיים את הדיון

ולדימיר בליאק: אבל קבעת את הדיון בלי שהתקבלה בקשה מלשכת ראש הממשלה

ולדימיר בליאק:  מה קורה עם זה?     

משה גפני: אבל הייתה פנייה

ולדימיר בליאק: אבל כן הייתה פנייה

ולדימיר בליאק:  אז למה לא נשלחה לחברי הוועדה?     

משה גפני: ביקשתי לשנות אותה

אורית פרקש הכהן: החומר יועבר אלינו?     

משה גפני: אשתדל שזה יהיה כמה שיותר מהר

משה גפני:  בסדר, לא חשוב

משה גפני:  ואתה צודק במאה אחוז וזה מה שיהיה

ולדימיר בליאק: תודה רבה

ולדימיר בליאק:  תהיתי, אולי מישהו פה מנסה להנמיך את הלהבות

משה גפני: כאן לא

משה גפני:  היו דיונים בעניין הזה

משה גפני:  להפך

משה גפני:  דווקא ראשי ממשלה קודמים לא היו דיונים

משה גפני:  כשאני נמצא יש דיונים

ולדימיר בליאק: כי לא היו בקשות חריגות אז לא היו דיונים

משה גפני: עוד נברר את זה

משה גפני:  השפעת הרפורמה במערכת המשפט על כלכלת ישראל, הצעתם של חברי הכנסת ולדימיר בליאק, אורית פרקש הכהן, מיכל שיר סגמן, אחמד טיבי, אימאן חטיב יאסין, עאידה תומא סלימאן

משה גפני:  אנחנו נתחיל לפי הסדר

משה גפני:  חבר הכנסת ולדימיר בליאק

משה גפני:  אשתדל בעז"ה בסוף הדיון לקבל החלטה

גלעד קריב: שאין השפעה – או שיש השפעה חיובית

גלעד קריב:  רק לטובה

משה גפני: נחליט לפי הדיון

גלעד קריב: חבר הכנסת גפני, לכתוב לך את הטיוטה? יש לי תחושה שאני יכול לסייע לך בניסוח

משה גפני: רק אל תעזור לי

גלעד קריב: יהיה קצר – אין השפעה

גלעד קריב:  רק לטובה

ולדימיר בליאק: תודה רבה, אדוני היושב-ראש

ולדימיר בליאק:  אני קודם כל רוצה לברך את חברי הוועדה שהגיעו לדיון הזה וגם לברך את אנשי העסקים ואנשי הכלכלה, אנשי האקדמיה שהגיעו לכאן

ולדימיר בליאק:  אני חושב שזה חשוב

ולדימיר בליאק:  אני רוצה להודות גם לחברי האופוזיציה שהצטרפו ליוזמה ובזכותם הדיון הזה מתקיים

ולדימיר בליאק:  מבחינתי הדיון הזה הוא החשוב מהדיונים שנערכו עד כה בוועדה הזו בכנסת ה-25 בנושא שנמצא בלב הוויכוח בחברה הישראלית

ולדימיר בליאק:  האמת, שזה התחיל לפני מספר שבועת מידיעות קטנות פה ושם והפך במהרה לצונאמי של אזהרות שלצערי עד כה לא גרמו לקואליציה לעצור

ולדימיר בליאק:       אני סבור אדוני, כי החובה שלנו, האחריות שלנו היא לדאוג לכלכלת ישראל, לעוצמתה, לחוסנה, לעתידה ולכן אם יש סכנה אנו צריכים לדבר עליה ובמידת אפשר למנוע אותה

ולדימיר בליאק:  אם סוכנות SNP מזהירה על סכנת הורדת דירוג האשראי של מדינת ישראל, אנחנו צריכים לדבר על זה

ולדימיר בליאק:  אם גם פיץ מצטרפת למהלך הזה, וצפויה בקרוב לפרסם דוח לא פשוט בנושא הזה, אנחנו צריכים לדבר על זה

ולדימיר בליאק:  אם נגיד בנק ישראל וראשי המערכת הבנקאית מתריעים על הסכנות של ההפיכה המשטרית ליציבות הפיננסית של מדינת ישראל אנחנו צריכים לדבר על זה

ולדימיר בליאק:  אם ההייטק הישראלי בוחר לקחת חלק פעיל מאוד במחאה, זה סימן לנו נבחרי הציבור, ואנחנו חייבים לדבר על זה

ולדימיר בליאק:  אם וויז סקיי ועוד חברות בוחרות להוציא את החשבונות שלהן ממדינת ישראל לצערי ומדובר במיליארדי דולרים - זה מהלך משמעותי ואנחנו חייבים לדבר על זה

ולדימיר בליאק:  אם 400 הכלכלנים הבכירים קוראים לממשלה לעצור לפני שייגרם נזק מאוד כבד לכלכלה, לנו כנבחרי ציבור אסור לשתוק ואנחנו חייבים לדבר על זה

ולדימיר בליאק:  אם החברות הישראליות שנסחרות בנאסד"ק נאלצות היום לשמור בדוחות הכספיים- - - מיוחד לגבי הסיכון שבמהלך המשפטי של הממשלה זה דרמטי ואנחנו חייבים לדבר על זה

ולדימיר בליאק:  אם הבורסה במדינת ישראל פותחת פער שלילי בשבועות האחרונות מול הבורסות בעולם אנחנו חייבים להבין את הסיבות לכך וגם לדבר על זה

ולדימיר בליאק:  אז בואו נדבר על זה

ולדימיר בליאק:  בואו נשמיע קול שפוי ומקצועי בוועדה הכי מקצועית של הכנסת, כדי שנבעיר ונבין, לריסוק הדמוקרטיה ולריסון שלטון החוק יש מחיר כלכלי לא פשוט, והאחריות שלנו כנבחרי ציבור כאן בכנסת, לעשות הכול כדי למנוע מאזרחי ישראל לשלם את המחיר הכבד הזה

ולדימיר בליאק:  תודה רבה

משה גפני: תודה רבה

נעמה לזימי: הרב גפני, שאלה – האם איזה רשויות הגיעו לכאן היום? האוצר? רשות שוק ההון? בנק ישראל? מי כאן?     

משה גפני: הוזמנו כולם

נעמה לזימי: אפשר לשאול מי פה? זה חשוב

נעמה לזימי:  האם הדיון הוא לעצמנו או יש פה הרשויות?     

משה גפני: נמצאים

משה גפני:  גורם מהאוניברסיטה העברית- - -     

נעמה לזימי: זה לא רשויות

גלעד קריב: היושב-ראש התבלבלת

גלעד קריב:  ההשתלטות על האקדמיה זה עוד כמה חודשים

גלעד קריב:  זה יקרה, זה בדרך

נעמה לזימי: כבוד יו"ר הוועדה, אנחנו מבינים שהכנסת כל כך נחלשה שאתם לא מביאים לפה את הרשויות

נעמה לזימי:  זה קורה- - -     

משה גפני: הזמנו אותם

משה גפני:  לא הגיעו

נעמה לזימי: שליש ועדה ביקשה דיון, כבוד יו"ר הוועדה

נעמה לזימי:  אם אין פה הרשויות זה אומר שצריך להיקבע דיון נוסף מכבד, אחרת אנחנו מדברים לעצמנו

משה גפני: נראה, כי אחרת צריך לקבוע להרבה דברים אחרים

נעמה לזימי: האוצר לא רוצה להגיד את ההשלכות וכלכלנים כאן ידברו לעצמם ויגידו כמה קשה

מיכל שיר סגמן: אולי אפשר לבדוק להעלות אותם בזום

נעמה לזימי: האם רשות שוק ההון, בנק ישראל והאוצר נמצאים פה? אף אחד

נעמה לזימי:  זה זלזול בוטה כל מה שקורה כאן

נעמה לזימי:  זה אומר שאין שום התייחסות להוצאת הון, דירוג אשראי

משה גפני: מאה אחוז

נעמה לזימי: זה לא מאה אחוז

משה גפני: אקח לתשומת ליבי ונראה מה לעשות אבל זה לא המקרה הראשון

נעמה לזימי: צריך דיון נוסף

גלעד קריב: האוצר רוצה להתריע

גלעד קריב:  משתיקים שם את האנשים

ולדימיר בליאק: כולם הוזמנו ולא כאן

ולדימיר בליאק:  מישהו נתן הוראה לא להגיע

נעמה לזימי: לא תמיד אני שואלת את זה מראש

משה גפני: נעמה, אמרת את דבריך

משה גפני:  איני חולק עליך

נעמה לזימי: זה מכוון

נעמה לזימי:  האוצר לא מוכן לתת את הדעת

נעמה לזימי:  הסמביוטיקה בין אגף תקציבים לבין סמוטריץ כנראה מחייבת - היעדר מקצועית משוועת אבל אין מה לעשות

משה גפני: אורית, בבקשה

אורית פרקש הכהן: בוקר טוב, אדוני היושב-ראש

אורית פרקש הכהן:  אני מודה לך על זה שאנחנו מקיימים את הדיון החשוב הזה

נעמה לזימי: בלי הרשויות

אורית פרקש הכהן: אני מבחינתי עושה פה המשך ישיר מהדיונים בוועדת החוקה והייתי רוצה לפרוס בפניך כמה מהסעיפים שאנו מקדמים ושלצערי הרב יצביעו עליהם היום ובעיניי פוגעים בכלכלה

אורית פרקש הכהן:  אחד הדגלים של הממשלה והקואליציה שאתה נמנה עליהן היא יוקר המחיה

אורית פרקש הכהן:  סרטונים על סרטונים, ראש הממשלה נכנס, חינוך חינם, הדלק עלה, החשמל עלה

אורית פרקש הכהן:  איזו ממשלת שינוי גרועה שעשתה תקציב אגב בראשונה אחרי שלוש שנים

אורית פרקש הכהן:  והנה אנחנו חודשיים בתוך הממשלה הזאת ואנחנו מכנסים דיון שהולך להראות שהממשלה הזו לא רק שלא טיפלה בשום דבר – לעשות מסיבות עיתונאים ולומר שחשמל יירד - מה שלא קרה או להאריך את הפטורים מהדלק ששר האוצר הקודם איווט ליברמן עשה זה באמת דברים שקל לעשות

אורית פרקש הכהן:  אבל לטפל באמת ביוקר המחיה, ונדבר על זה בדיון הבא – יושב-ראש הוועדה - לא עשו שום דבר

אורית פרקש הכהן:      מה שעושים – מרסקים את הכלכלה, ואני רוצה לומר לך למה, בין היתר בגלל הרקע שלי בתחום האנרגיה וגם בהיותי שרת החדשנות בעולמות הטכנולוגיה וההייטק

אורית פרקש הכהן:  מה מגזר עסקי כדי לפרוח ולשגשג במדינה צריך? כמה תנאים מאוד בסיסיים: ודאות עסקית, יציבות, צריך גם גוף שיכול לבקר צעדים קיצוניים של הממשלה ובמה שקורה כרגע כל הקלפים נטרפים וכל האלמנטים הללו נטרפים

אורית פרקש הכהן:  אני רוצה להציג מספר אלמנטים בחקיקה שאולי- - -     

משה גפני: יש סיכוי שתגידי משהו על הממשלה הקודמת שהייתה שנה וחצי ומה שקרה אם יוקר המחיה היה אצלה?     

חמד עמאר: סימנו את השנה ב-16

חמד עמאר: 5% צמיחה

גלעד קריב: נתנו נקודות זיכוי להורים עובדים

חמד עמאר: המזל שהיינו שם, אחרת היה יוקר המחיה פי שלושה ממה שיש עכשיו

חמד עמאר:  ממילא נכנסנו למדינה הכי יקרה בעולם

משה גפני: ממשלת החלומות

משה גפני:  הרעה ביותר מאז קום המדינה

משה גפני:  הרעה ביותר

גלעד קריב: מאריכים את נקודות הזיכוי להורים עובדים?     

חמד עמאר: כשאתה מצליח לסיים- - -     

משה גפני: נראה את יוקר המחיה

חמד עמאר: עם עובדות אתה לא יכול להתווכח

חמד עמאר:  העובדות מדברות

גלעד קריב: היושב-ראש, אתם מאריכים את נקודות הזיכוי להורים עובדים?     

משה גפני: לא צריך

נעמה לזימי: אתה מגדיל פה ראש יותר מדי, גלעד

נעמה לזימי:  יו"ר הוועדה צריך לומר איך צפי אובדן ההכנסות שלא מוכנים לתת עליו את הדעת ואף אחד לא אומר מה הולך להיות ישפיע על תקציב המדינה ועל השירותים החברתיים של כולנו

משה גפני: אורית אני מתנצל, יכולה להמשיך

אורית פרקש הכהן: אשמח לתת לך משפט קצר על הדברים שעשינו בממשלה הקודמת כולל הגדלת שכר החיילים, כולל דברים מדהימים בחינוך ושכר המורים

אורית פרקש הכהן:  כולל תוכניות שמעודדות אנשים לצאת לעבודה

אורית פרקש הכהן:  אבל בוא נדבר על הנושא כרגע-  עשינו תקציב; אחרי שלוש שנים כי אם אתה זוכר, ראש הממשלה לא רצה כדי שחלילה לא לקיים רוטציה

אורית פרקש הכהן:  עשינו הרבה דברים מאוד טובים לכלכלה

אורית פרקש הכהן:  אגב עשינו שיא בשיווק דירות במדינת ישראל

אורית פרקש הכהן:  מאז שהממשלה הזאת נכנסה לתפקידה השקל נחלש, הריבית עולה

משה גפני: מדברים על מדינה?     

אורית פרקש הכהן: אותה מדינה

אורית פרקש הכהן:  השקל נחלש

אורית פרקש הכהן:  האם אני אומרת משהו לא נכון, אדוני היושב-ראש?     

משה גפני: עלייה של למעלה מ-20%

חמד עמאר: לא השקעתם בכלל ב- - - קרקעות ולא עשיתם כלום בנושא של זה

חמד עמאר:  ואנחנו רואים את הירידה עכשיו אחרי עבודה של שנה וחצי

משה גפני: עלייה של 20% לא הייתה מעולם

נעמה לזימי: יו"ר הוועדה, את הנתונים האלה הרשויות צריכות לתת

חמד עמאר: שום מהלך רציני לא עשיתם בקשר לזה

נעמה לזימי: חברה אזרחית, מכוני מחקר, ח"כים, רשויות

משה גפני: בבקשה

אורית פרקש הכהן: אני בכל זאת רוצה לומר את המסגרת לדיון הזה שהתקיימה בחדר אחר

אורית פרקש הכהן:  סקטור עסקי, כדי שתהיה בו סביבה עסקית תומכת ומטפחת זקוק לוודאות ויציבות עסקית, ליכולת לבקר החלטות שרירותיות שיפגעו בקניין דהיינו בכסף, וכמובן בסביבה תומכת

אורית פרקש הכהן:  ומה יש לנו כאן בחקיקה הזאת? יש לנו פגיעה בוודאות העסקית וביכולת לומר: אין פה סכנה לפגיעה בקניין ובכסף שמשקיעים בכל הרבדים של שלטון החוק, החל מהאלמנט של כל היועצים המשפטיים במשרדי הממשלה יהפכו למשרות אמון שאפשר לפטר בכל רגע וחמור מכך – החלטות שרירותיות של שר שנוגעים לכספים גם של יזמים וגם של הציבור, הם יהיו רק בגדר עצה

אורית פרקש הכהן:      נעבור לבתי המשפט

אורית פרקש הכהן:  כל בתי המשפט במדינת ישראל יהפכו פוליטיזציה קשה וכל פסיקה שלהם הממשלה – אפילו לא הכנסת – תוכל לעשות עליהם אובר רולינג

אורית פרקש הכהן:  כאן אני רוצה לחדד לך משהו אדוני היושב-ראש, אני בטוחה שתסכים איתי שלא סביר בשום צורה ואופן

אורית פרקש הכהן:  עילת הסבירות הולכת להיות מבוטלת אבל באופן גורף; לא רק בנושאים שאולי מטרידים אותך

אורית פרקש הכהן:  אני מזכירה לך ששרים במדינת ישראל נושאים בתפקידים רגולטוריים ומקצועיים כבדים

אורית פרקש הכהן:  שר אנרגיה מאשר רשיונות אנרגיה ששווים מיליארדי שקלים ומיליארדי דולרים

אורית פרקש הכהן:  שר תקשורת מנהל את כל שוק התקשורת באמצעות רשיונות שנותן

אורית פרקש הכהן:  שר פנים נותן ושולל תושבות ואזרחות

אורית פרקש הכהן:  שר אוצר קובע חקיקה שהיא עולם ומלואו

אורית פרקש הכהן:  זיכיונות של משאבי טבע, כללים של פיסקלים ושל מיסוי

אורית פרקש הכהן:  כל הדברים האלה איש עסקים – ואגב החוק הולך לקבוע שראשי ערים, שרים, ממשלה חסינה בכל החלטה גם אם היא מקצועית וכלכלית, מביקורת עילת הסבירות

אורית פרקש הכהן:  מה זה עילת הסבירות, אדוני היושב-ראש? זה להגיע לבית המשפט ולומר: לא שקלו את השיקולים שנוגעים לאינטרסים העסקיים שלי כדין

אורית פרקש הכהן:  למשל ראש עירייה לא מקבל החלטה

אורית פרקש הכהן:  סתם משתהה

אורית פרקש הכהן:  לא נותן רשיון עסק למי שלא בא לו בטוב בדעותיו הפוליטיות או שהוא מתנגד לו או שהוא מביע עמדות שלא לרוחו או הוא לא בצד הפוליטי שלו

אורית פרקש הכהן:  בעצם אותו אדם ניטל ממנו כלי מאוד בסיסי, ללכת לבית משפט ולומר: אני רוצה שהרשות, דהיינו השר, יראה ששקל את כל השיקולים, שאיזן ביניהם, שיסביר את ההחלטה שלו

אורית פרקש הכהן:  לא, אומרים לי מצדדי הרפורמה; יוכלו ללכת, לתבוע אותו בעילה ששיקולים פסולים, של אפליה, של שוחד

אורית פרקש הכהן:  האזרח הקטן לא יודע להוכיח דברים כאלה שהם דברים סובייקטיביים של שר

אורית פרקש הכהן:  שר לא מרים טלפון או ראש עיר למישהו שהוא מנסה להפלות אותו ואומר לו: אני מפלה אותך

אורית פרקש הכהן:  קשה להוכיח את הדברים הללו

אורית פרקש הכהן:      הדברים האלה באמת נוראיים ואם נסתכל על חוקי היסוד שמתבשלים בקנה שזה עוד בהפיכה השחיתותית הזאת, כל חוק אדוני היושב-ראש, שתוקעים בכותרת שלו את המילה יסוד הופך להיות חסין לחלוטין, לא זכות לקניין, לא חופש כבוד האדם וחירותו, לא חוק יסוד העיסוק

אורית פרקש הכהן:  כל חוק שחשקה נפש של ממשלה שהיום היא כזו ומחר יכולה להיות הפוכה - יכולה לעשות חוקים שיפגעו בצורה נוראית בכלכלה

משה גפני: יש פסקת התגברות

גלעד קריב: שלא הופעלה  מ-94'

אורית פרקש הכהן: בסדר גמור, אבל אני מדברת על משהו אחר – שכאן בהפיכה הזאת מצד אחד, בואו נגדיר מה זה חוקי יסוד

אורית פרקש הכהן:  הרי אתה יודע שכל חוקי היסוד הקיימים נחקקו על ידי שרי הליכוד ביחד עם כל המפלגות הדתיות והחרדיות

משה גפני: אני הצבעתי נגד

גלעד קריב: נכון, אבל היה סיכום אתכם

גלעד קריב:  דיברו אתכם

גלעד קריב:  סעיף שמירת הדינים נכנס

משה גפני: אני אומר לך, הייתי נגד ולא היה שום סיכום אתנו

גלעד קריב: אורית, את צודקת

גלעד קריב:  היה סיכום איתם

גלעד קריב:   נאמר לפרוטוקול

אורית פרקש הכהן: אמרו לנו דן מרידור ואוריאל לדין וחבר הכנסת מיכאל איתן וכל האנשים שדיברנו איתם

משה גפני: נתניהו עושה זה לא בסדר

אורית פרקש הכהן: זה לא הנקודה

אורית פרקש הכהן:  כרגע חוקי היסוד שאנחנו מכירים נחים בהם עקרונות של הגנה על- - -     

משה גפני: ממש עקרונות

גלעד קריב: כבוד האדם זה לא עיקרון?         

יונתן מישרקי: כבוד יושב-ראש הוועדה, אני רואה שדנים פה בחקיקת יסוד

יונתן מישרקי:  איך הגענו לזה?     

גלעד קריב: איך הגענו? אתה מכחיש את הקשר בין מה שקורה בוועדת חוקה להרס- - -          

יונתן מישרקי: מעמדם של חוקי היסוד

יונתן מישרקי:  כדאי שתתמקדי-  --     

משה גפני: יוני, אתה צודק

חמד עמאר: יש יושב-ראש לוועדה

חמד עמאר:  הוא מנהל את הוועדה

חמד עמאר:  לא אתם מנהלים את הוועדה

חמד עמאר:  רוצים לנהל את המדינה ואת בית המשפט

משה גפני: הגישו לי בקשה שהם רוצים לדבר על הנושא הכלכלי

משה גפני:  בסדר

נעמה לזימי: עם עצמם כי אין פה אף רשות

משה גפני: אני איש ליברלי כידוע, ואני מאפשר להם להגיד על אף שהדיון הזה הוא דיון של ועדת חוקה

משה גפני:  חשבתי שהם ידברו רק על הנושא הכלכלי אבל מותר להם

משה גפני:  מכבד אותם

אורית פרקש הכהן: ברשותך, אני רוצה להוסיף

אורית פרקש הכהן:  נושא הדיון שביקשנו הוא ההשלכות הכלכליות של הרפורמה, ההפיכה המשפטית

אורית פרקש הכהן:  ולכן כדי לדבר על ההשלכות הכלכליות הנוראיות יש להסביר על מה אנו מצביעים כי אנו לא מנהלים דיון בחלל ריק על ההשלכות הכלכליות אלא למה מה שאתם תצביעו עליו בקריאה ראשונה הלילה ומה שמוציא מיליוני ישראלים ואת רוב הציבור בישראל שחושב שצריך לעצור ולדבר עליו החוצה, אנו רוצים להסביר למה זה פוגע בכלכלה

אורית פרקש הכהן:  כשאני הסברתי שהחוק הוא לא חוק, השופטים הם לא שופטים

אורית פרקש הכהן:  יש חוקי יסוד, מבטלים את היכולת של אנשי עסקים לפנות, אז לא פלא ואני רוצה לסיים – לא פלא שכל גורמי המקצוע בממשלה בעלי שיעור קומה – נגיד בנק ישראל, חברות הדירוג, ראשי מערכת הבנקאות מגיעיים לראש הממשלה ומזהירים אותו שמתחילות משיכות של כספים, בתי השקעות, השקל נחלש

אליהו (אלי) רביבו: אני מפנה אותך לפרסומים מאתמול שראשי הבנקאות בישראל מודיעים שאין נדידה מודגשת של העברת כספים

אורית פרקש הכהן: היום יקבל בנק ישראל החלטה על העלאת הריבית השמינית ברציפות במשק ובין היתר הוא עושה זאת כי השקל נחלש בעקבות מה שקורה מהבחינה המשפטית

אורית פרקש הכהן:      אני רוצה לסיים

אורית פרקש הכהן:  כאשר יעקב פרנקל, שהיה נגיד בנק ישראל, מוערך שמונה על ידי בנימין נתניהו, פרופ' ששינסקי שישב פה בוועדה שלך ועשה מיסוי יתר על חברות משאבי טבע במדינת ישראל, עוד אדם שמונה על ידי ראש הממשלה, יוג'ין קנדל, ראש המועצה הלאומית של ראש הממשלה, חתומים על מכתבים מסוג שאיני מכיר כמותם שמזהירים את ראש הממשלה מפני זה

אורית פרקש הכהן:  אני מזהירה ומפצירה בך אדוני היושב-ראש, תשתמש בכלים שעומדים לרשותך ותקרא לממשלה לעצור את הדבר החמור הזה לפני שיהיה מאוחר מדי כי מאוד קשה לבנות, וקל להרוס

אורית פרקש הכהן:      משפט אחרון

אורית פרקש הכהן:  בתור שרת החדשנות לשעבר, אני יכולה לומר - תעשיית ההייטק בישראל שהיא הקטר של המשק שמחזיקה רבע אחוז ממס ההכנסה והכניסה פי שלושה מיסים בתקופת הקורונה למדינת ישראל והצילה את כלכלת ישראל גם ככה עומדת יום-יום שעה-שעה בפני לחצים להעביר את כל העסקים שלהם לחו"ל

אורית פרקש הכהן:  הם פה כי הם ציוניים- - -     

אליהו (אלי) רביבו: אם עתיד הכלכלה במדינת ישראל כל כך חשוב לכם אולי תפסיקו את ההסתה על חשבון הכלכלה?     

גלעד קריב: זה מה שאמרו נביאי השקר לירמיהו לפני החורבן – תפסיקו להסית

אליהו (אלי) רביבו: אחריות מינימלית

מיכל שיר סגמן: אחריות מינימלית היא לעצור את החקיקה

מיכל שיר סגמן:  תעצרו את החקיקה

קריאות: - - -     

משה גפני: חבר הכנסת קריב

אליהו (אלי) רביבו: אחריות היא לא לשפוך תינוק עם המים

אליהו (אלי) רביבו:  מהלכים לא לגיטימיים

אליהו (אלי) רביבו:  זוהי אנרכיה, אדוני היושב-ראש

אליהו (אלי) רביבו:  זוהי אנרכיה

אליהו (אלי) רביבו:  אנחנו יושבים פה שלובי ידיים, הם מדברים בנועם, הם מבעירים את המדינה

קריאות: - - -         

מיכל שיר סגמן: תעצרו את החקיקה

מיכל שיר סגמן:  אתה לא נבחרת כדי להפוך את מדינת ישראל לדיקטטורה

מיכל שיר סגמן:  לא תיקח מאנשים את הזכות שלהם

משה גפני: תן לה להשלים

אליהו (אלי) רביבו: אדוני היושב-ראש, לשם כך נבחרנו

מיכל שיר סגמן: - - -     

גלעד קריב: מה קרה? אתה לא מסוגל לשמוע ביקורת? מה קרה? חבר הכנסת רביבו, מה קרה?     

אליהו (אלי) רביבו: - - -     

משה גפני: רביבו, אני קורא אותך לסדר

משה גפני:  אתה לא יכול ככה

חמד עמאר: אדוני היושב-ראש, זה לא דיון

חמד עמאר:  תגביל זמן לכל דובר

חמד עמאר:  בוא נעשה כמו שצריך

חמד עמאר:  לא באתי לשבת כאן לשמוע נאומים חצי שעה

משה גפני: משפט סיום

משה גפני:  כל אחד שלוש דקות

אורית פרקש הכהן: חובתנו היא לומר את האמת ואת הדברים גם אם אינם נעימים לאוזן כי הם יקרו כי איש עסקים שיודע שמחר יכולה ממשלה להתערב בשיקוליו העסקיים ובית משפט יבוא לעזרו והממשלה תוכל לבטל את החלטת בית המשפט, לא ישקיע פה כספים

אורית פרקש הכהן:  תודה

משה גפני: תודה

משה גפני:  מיכל שיר, בבקשה, שלוש דקות

מיכל שיר סגמן: אהיה אפילו יותר קצרה משלוש דקות כי חשוב לשמוע את האנשים המכובדים שהגיעו לכאן

מיכל שיר סגמן:  אני כן מוחה שוב על כך שאין כאן שום נציג ממשרדי הממשלה - לא נציג האוצר, לא בנק ישראל, לא רשות שוק ההון, לא הרשות לניירות ערך

חמד עמאר: רק שוק ההון נמצאים כאן

ינון אזולאי: שוק ההון זה הרבה

נעמה לזימי: זה לא לעניין

נעמה לזימי:  תכבד גם את עצמך

אליהו (אלי) רביבו: את צודקת אבל אי אפשר לומר: רק

קריאות: - - -     

מיכל שיר סגמן: חבר הכנסת רביבו, אני שמחה לראות שנזכרת לבוא לעבודה כי לא ראינו אותך בוועדת הכספים בערך מהיום הראשון

מיכל שיר סגמן:  ברוך הבא לוועדת הכספים

מיכל שיר סגמן:  פה יש סדר

אליהו (אלי) רביבו: אני יכול להתחייב בפניך שאני נמצא פה לא פחות ממך ושאני נמצא בעוד הרבה-הרבה ועדות שאת לא מכירה אפילו

משה גפני: רביבו, אני לא מסכים לזה

משה גפני:  פה מדברים – מיכל, בבקשה, שלוש דקות

ינון אזולאי: מיכל, רק לומר לך שאני נמצא פה בוועדת כספים נראה לי כמעט 100% וגם את נמצאת וגם הוא פחות או יותר אותו דבר

ינון אזולאי:  זו האמת

מיכל שיר סגמן: אפשר לבדוק את זה

משה גפני: בבקשה

משה גפני:  מיכל

מיכל שיר סגמן: רק אומר שעם כל הצעקות שיש פה והמחאה והאנשים המכובדים שכבר יאמרו דעתם בתקווה, העובדה שאין פה נציגי הממשלה היא חמורה לא כי מתנגחים כרגע באופוזיציה או כי עושים אצבע בעין למישהו אלא כי בסוף יש מה שנקרא משתמש קצה וקוראים לו הציבור הישראלי שהולך לחטוף פה מכה כלכלית מאוד קשה

מיכל שיר סגמן:  הגבר והאשה והמשפחה שכבר נאבקים ונאנקים הולכים לקבל מכה קשה אף יותר

מיכל שיר סגמן:  ובמקום ששר האוצר יהיה פה, ויגיד איך הוא מתכוון להתמודד עם זה, מר כלכלה מה שנקרא, מר בנימין נתניהו, במקום להגן על עצמו ולנסות לבטל לעצמו את המשפט שיגיע לכאן ויסביר לא לנו; לאזרחי ישראל לא בבכי ונהי אלא איך הוא הולך להתגבר על העובדה שההפיכה השלטונית שהוא כרגע מנסה לעשות כדי להציל את עורו הולכת לפגוע באוכל על השולחן של אזרחי ישראל

משה גפני: תודה רבה

משה גפני:  עאידה

משה גפני:  שלוש דקות

עאידה תומא סלימאן: תודה רבה, כבוד היושב-ראש

עאידה תומא סלימאן:  זה לא אפילו מחאה אלא בעיניי להורות וכנראה זה מה שקרה לעובדי מדינה - לא להגיע לדיונים בכנסת זה חבלה חמורה בעבודת בית המחוקקים

עאידה תומא סלימאן:  זה ניסיון להשתיק ולהעביר את כל הדיון הזה לדיון סרק סתם, דבר שלא היינו רוצים אותו

עאידה תומא סלימאן:  אנחנו כן רצינו דיון בהשלכות ההפיכה הזו על הכלכלה ועל האנשים הפשוטים כי בדרך כלל כשמדברים על ההשפעה על הכלכלה, מדברים רק על בעלי ההון, מדברים על הבנקים, מדברים על התעשייה הגבוהה ולא יורדים למטה ובודקים מה קורה עם האנשים כאשר הרובד הזה נפגע, איך זה מחלחל לאזרח הפשוט ואיך יפגע גם בפרנסה שלו וגם במעמדו הכלכלי

עאידה תומא סלימאן:      גם כשמדברים – עדיין אנחנו מדברים איך השינוי בחוקים פוגע

עאידה תומא סלימאן:  עוד לא דיברנו, הדהירה במדיניות המתוכננת לפי הסכמי הקואליציה שהולכת להתבצע ברגע שיחליטו שהם סיימו את כל עניין החקיקה הם מתכננים מדיניות שתעמיק יותר ויותר גם את הכיבוש, גם את הסיפוח, גם הרחבת התנחלויות כלומר הרבה

משה גפני: גם הכיבוש?     

עאידה תומא סלימאן: כן

עאידה תומא סלימאן:  כבוד היושב-ראש, אני יודעת שאתה בקי באיך הקואליציה הזו נבנתה אבל האם קראת את כל הסכמי הקואליציה? לא של המפלגה שלך

עאידה תומא סלימאן:  של מפלגות אחרות, מה מתוכנן לבצע? זה אומר שחלק גדול מתקציב המדינה יוקצה לנושאים, במקום להיאבק בעוני, במקום לפתח מקומות עבודה- - -     

משה גפני: אני יכול לשאול אותך שאלה? אנחנו חיים באותה מדינה שנינו

משה גפני:  אנחנו יודעים מה היה פה משך שנה וחצי

משה גפני:  אנחנו יודעים איך מישהו היה הולך לשוק והיה קונה והכול קפץ כמו לא יודע מה

משה גפני:  קיבלו חשבונות חשמל, קיבלו חשבונות מים

משה גפני:  הלכו לקנות דירה, מה שלא היה אף פעם

משה גפני:  אני שואל אותך ותעני לי בכנות - האם בוועדת הכספים של הכנסת היה פעם דיון כזה כמו שמקיימים עכשיו על הנזק הכלכלי שיש לאזרחי המדינה? לא היה

ולדימיר בליאק: משרדי ממשלה לא החרימו במכוון את ועדת הכספים

ולדימיר בליאק:  זה לא היה

ולדימיר בליאק:  משרדי ממשלה לא זלזלו בוועדת הכספים כפי שעשו היום

חמד עמאר: לא היה מהפך משטרי

חמד עמאר:  לא היו מהלכים משפטיים כאלה

נעמה לזימי: - - -     

ולדימיר בליאק: באופן מכוון להחרים דיון, אין לזה מקום

עאידה תומא סלימאן: חמד עמאר, אתם ישבתם בקואליציה

עאידה תומא סלימאן:  הוא שאל את מי שישבה באופוזיציה

עאידה תומא סלימאן:  אבל כבוד היושב-ראש, אתה יודע טוב מאוד, ששנה וחצי האחרונות, עם כל הביקורת שהיתה לי על הממשלה ואתה יודע שהייתי אופוזיציה לוחמת- - -         

משה גפני: נכון, היינו יחד

עאידה תומא סלימאן: אבל לא הביאו הפיכה שלטונית שמחייבת לבדוק את השלכותיה על הכלכלה וזה מה שאנו עושים היום

משה גפני: פרופ' גרונאו

ינון אזולאי: הם עשו הפיכה בלי להצביע

נעמה לזימי: אנ רוצה לומר משהו על היעדר הרשויות

נעמה לזימי:  אגיד למה אני רוצה- -      

משה גפני: את רשומה

משה גפני:  פרופ' פרונאו

ראובן גרונאו: תסלחו לי על שינוי הנימה

ראובן גרונאו:  ראשית רציתי לפנות באופן אישי ליו"ר ולהתנצל שבעשר השנים האחרונות לא איחלתי לו שנה טובה למרות שהוא ממשיך ומתמיד לשלוח לי שנות טובות

ראובן גרונאו:  עשר שנים לפני זה הייתי כל שנה מאחל לו שנה טובה

ראובן גרונאו:  נפרד ממנו בחיבוק

ראובן גרונאו:  כל העוזרים הפרלמנטריים שיושבים פה מאחור, יכולים לפחות בשוליים להודות להמלצתי לאישור התפקיד של עוזר פרלמנטרי כך שאיני חשוד בזה ששירתי מפלגה אחת

ראובן גרונאו:      בשלושים השנים האחרונות- - -     

משה גפני: שתדע שעוזר פרלמנטרי יש לכל מפלגה

ראובן גרונאו: אני יודע

חמד עמאר: נראה מה יהיה

אורנה ברביבאי: תשנו את זה

אורנה ברביבאי:  רק לכם

משה גפני: נשנה את זה כפי שאתם נהגתם כלפינו

ראובן גרונאו: היה יושב-ראש אחד שזכה לטיפול מועדף, לא אזכיר את שמו

ראובן גרונאו:  הוא קיבל עוזר נוסף

משה גפני: נכון

משה גפני:  זה אני

משה גפני:  ואתה קבעת את זה שיושב-ראש ועדת הכספים

ראובן גרונאו: אני רק ממליץ

משה גפני: לענייננו

משה גפני:  אתה בעד הרפורמה? נגד?     

ראובן גרונאו: אני בשלושים השנים האחרונות שימשתי יושב-ראש ועדות ציבוריות, כאשר השרים באו מכל המפלגות

ראובן גרונאו:  החל משולמית אלוני, הרב אטיאס, השר ארדן

ראובן גרונאו:  לא היה שר במשרדים הכלכליים שלא סייעתי בו בקביעת התעריפים הציבוריים

ראובן גרונאו:  לכן אני מרגיש שבא בידיים נקיות כאשר האינטרס שלי הוא האינטרס הציבורי והידע שצברתי במשך השישים השנים האחרונות

ראובן גרונאו:      בעשר השנים האחרונות, עד לפני כשנה, הייתי חבר הוועדה המייעצת בבנק ישראל

ראובן גרונאו:  מדי חודש או מדי חודש וחצי המלצנו על הריבית

ראובן גרונאו:  מדי חודש וחצי קיבלנו דוח על מצב המשק, ומדי חודש וחצי אני הייתי צריך להשתומם, והדברים היו גם בפרוטוקול, גם אם לא פורסמו, על הנס הכלכלי שקרה לישראל

ראובן גרונאו:      אם אתה מסתכל בתנאים האובייקטיביים, איראן, הפלסטינים והמדינות שמקיפות אותנו, זו הייתה צריכה להיות מדינה מידרדרת

ראובן גרונאו:  מדינת עולם שלישי

ראובן גרונאו:  קרה לנו נס כלכלי בשלושים השנים האחרונות

ראובן גרונאו:  התעשייה גם המתקדמת, נניח טבע, כיל, היתה בירידה אבל החליפה אותה תעשיית ההייטק

ראובן גרונאו:  המוח הישראלי הוא שהציל על פני עשר השנים האחרונות את הכלכלה הישראלית

ראובן גרונאו:  הוא שהכתיב את זרם ההשקעות שהגיע לישראל

ראובן גרונאו:  הוא שהביא לאנומליה שבעשר השנים האחרונות עד שפרשתי, אני יכול לומר- - -     

משה גפני: אבל חייב לומר את זה יותר מהר כי אין לנו כל הזמן בעולם

משה גפני:  יש לנו דיון אחרי זה

ראובן גרונאו: זה הציל את המשק

ראובן גרונאו:  זה הכתיב את זרם ההשקעות למשק

ראובן גרונאו:  זה קבע שהמשק הישראלי היה ברמת אבטלה נמוכה שהיה אי פעם

ראובן גרונאו:  הדברים האלה היום בסיכון

משה גפני: פרופ' גרונאו, אני רוצה לומר לך - זמנה של הוועדה מוגבל

גלעד קריב: בכל זאת יש הרבה עבודה בלהרוס את הדמוקרטיה הישראלית

משה גפני: חבר הכנסת קריב, אם אתה מתפרץ עוד פעם, אני אוציא אותך

משה גפני:  לא עשיתי את זה עד היום

גלעד קריב: אפילו לא בשלוש קריאות?     

משה גפני: ודאי שבקריאות

גלעד קריב: כי רוטמן עושה את זה בלי שלוש קריאות

משה גפני: לא יודע מה עושים במקום אחר

משה גפני:  כאן הולכים לפי התקנון

משה גפני:  לא נשנה שום דבר, ואני פשוט מבקש לא להפריע

גלעד קריב: אתה צודק

גלעד קריב:  מתנצל, אדוני

משה גפני: לא הכריחו אותי לקיים את הדיון

משה גפני:  הייתי יכול לקיים אותו אחרי ל"ג בעומר

ראובן גרונאו: הדברים האלה הם לסיכום

ראובן גרונאו:  דיברתם פה על יוקר המחיה

ראובן גרונאו:  מי כמוך רגיש לנושא יוקר המחיה

ראובן גרונאו:  הפיחות, כל אחוז פיחות פירושו רבע או שליש אחוז התייקרות ביוקר המחיה

ראובן גרונאו:  בריחת הון מישראל פירושה פיחות

ראובן גרונאו:  לא יכול לומר לך מה תהיה עוצמת הפיחות

ראובן גרונאו:  זה ששער החליפין משתנה במהירות זה למדנו בעשרים השנים האחרונות בכיוון אחד ובכיוון השני למדנו את זה בחודשיים-שלושה האחרונים

ראובן גרונאו:  זה יעלה ביוקר מחיה, זה יעלה במשרות כי מי שייפגע, מי שיצטרף לשוק העבודה זה החלשים במשק

ראובן גרונאו:  זה לא אנשי ההייטק

ראובן גרונאו:  אנשי בהייטק משרותיהם לא באיום

ראובן גרונאו:  המשרה שלהם היום היא פה ומחר בלונדון או בפלו אלטו

ראובן גרונאו:  האיום הוא על המשרות של החלשים

ראובן גרונאו:  וזה הסיכון הגדול של השינוי החוקתי שהיום יוזמת הממשלה

משה גפני: תודה, פרופ' גרונאו

משה גפני:  שמחתי על דבריך

ראובן גרונאו: אני מאחל לך שנים טובות עד סוף הימים

משה גפני: תהיה בריא ותמשיך לעשות דברים טובים למען עם ישראל כי עשית עד היום דברים טובים

משה גפני:  תודה רבה

משה גפני:  שמחתי שבאת

אורית פרקש הכהן: לא כל כך הבנתי מה דעתו

חמד עמאר: אמר בבירור

משה גפני: חבר הכנסת חמד עמאר, בבקשה, שלוש דקות

משה גפני:  אתה מוותר?     

חמד עמאר: אני רואה את הממשלה הורסת את הכלכלה ואוותר? עם עובדות אתה לא יכול להתווכח, אדוני היושב-ראש

חמד עמאר:  אתה יכול לדבר כאן מהיום עד מחר, הממשלה הייתה רעה – ואני אומר לך כשר במשרד האוצר

חמד עמאר:  קיבלנו גירעון אדיר

חמד עמאר:  השארתם לנו קופה עם מעל 140 מיליארד שקל גירעון

חמד עמאר:  החזרנו לכם קופה עם יותר מ-8 מיליארד שקל

חמד עמאר:  קיבלנו אבטלה מעל 10%

חמד עמאר:  השארנו לכם כמעט אבטלה 0

משה גפני: למה אתה חולק על פרופ' גרונאו? הוא אמר שהכלכלה כאן במשך כל השנים זה נס

משה גפני:  כלכלה כזאת חזקה

חמד עמאר: אז איך קיבלנו את זה עם מעל 140 מיליארד שקל? איך? כי עשינו מהלכים

חמד עמאר:  כל דבר קטן עשיתם סגר

חמד עמאר:  הוצאתם את האנשים מהעבודה

חמד עמאר:  ואני אומר לך – אנחנו משאירים לך צמיחה מעל 6

חמד עמאר: 5%

חמד עמאר:  אני מקווה שאנו כמדינה, והמדינה חשובה יותר ממך ויותר ממני ויותר מכל אחד שיושב פה – אתם הורסים את מדינת ישראל

חמד עמאר:  ברגע שהכלכלה במדינת ישראל תיהרס, המדינה תיהרס

חמד עמאר:  אני לא אומר את זה

חמד עמאר:  שמעתי את הפרופ' בעיון רב

חמד עמאר:  ופעם ראשונה שאני שומע אותו

חמד עמאר:  והוא אמר את זה ברורות

חמד עמאר:  הוצאת כספים במדינת ישראל יגרום להרס וזה מה שיהיה

חמד עמאר:  הכלכלנים הראשיים במדינת ישראל אמרו דברם ואתם שואלים למה אין נציגים של המשרדים? איפה בנק ישראל? איפה הכלכלנית הראשית? איפה בנק ישראל? בנק ישראל היה כאן

חמד עמאר:  מי שנכח בדיון שמע אותו ואמר את זה ברורות כאן בוועדה מה המהלכים האלה יכולים לגרום

חמד עמאר:  הכלכלנית הראשית דיברה

חמד עמאר:  מה אמרו לה – נביא כלכלנים אחרים שיגידו דברים אחרים, אז תשבי בשקט

חמד עמאר:  והיא יושבת בשקט

חמד עמאר:  לא במקרה שאף נציג של הממשלה לא נמצא כאן

חמד עמאר:  לא במקרה

חמד עמאר:  זה דיון מאוד חשוב למדינת ישראל

חמד עמאר:  זה לא עוד דיון

חמד עמאר:  ואנחנו כאן מקיימים אותו בלי נציגות של הגורמים המקצועיים במדינת ישראל, הגורמים שאמורים להשפיע על כלכלת מדינת ישראל

חמד עמאר:      ואני אומר לך, אדוני היושב-ראש

חמד עמאר:  אתם יכולים להעביר את הקריאה הראשונה

חמד עמאר:  יש לכם רוב

חמד עמאר:  יש לכם 64 מנדטים

משה גפני: אין דיון בוועדה הזאת

חמד עמאר: אתה יכול להעביר את הקריאה הראשונה אבל התוצאות יהיו קטלניות למדינת ישראל, התוצאות יהיו, הרסניות למדינת ישראל

חמד עמאר:  דמוקרטיה זה לא לדרוס את הכלכלה של מדינת ישראל

משה גפני: תודה

משה גפני:  אין דיון לגבי העניין הזה

חמד עמאר: דיברתי כלכלה

חמד עמאר:  רק אמרתי לך שאתה יכול להעביר

חמד עמאר:  אתה אומר על תקנון? אתה גם מחר תשנה את התקנון בקריאה אחת

חמד עמאר:  אם חוקי יסוד אתה משנה ככה, מה זה תקנון של הכנסת?     

משה גפני: קיבלת רשות דיבור ואני רק רוצה לומר שיש דיון, אם יש הוצאות כספים; אני מקווה שאין אבל אם יש – האם זה- - -     

חמד עמאר: אנחנו שומעים את זה כל יום על הוצאת כספים

משה גפני: לא יתקיים דיון בעניין הזה

משה גפני:  אתה לא יכול לשמוע מה אני אומר

חמד עמאר: אני מקווה שתקיים דיון גם על הוצאת כספים במדינת ישראל

משה גפני: בסדר

משה גפני:  השאלה, אם יש הוצאת כספים, אם זה בגלל רפורמה משפטית או בגלל- - -     

חמד עמאר: בגלל חוסר ודאות

חמד עמאר:  כלכלה רוצה ודאות ואין לנו ודאות כלכלית היום

חמד עמאר:  זה מה שחסר

חמד עמאר:  אין לך ודאות כלכלית ואמרו את זה מאוד ברור, כל מי שמוציא את הכסף שלו

משה גפני: מספיק

משה גפני:  זהר לבקוביץ, שלוש דקות

זוהר לבקוביץ: תודה שהזמנתם אותי, מעריך פה את כולכם

זוהר לבקוביץ:  אני זוהר לבקוביץ, אלה שמפגינים עם רולקסים- - - הייטק

משה גפני: מה זה רולקסים?     

זוהר לבקוביץ: בדיחה, סתם

זוהר לבקוביץ:  כבוד לי להיות פה

זוהר לבקוביץ:  רציתי לספר לכם – אני פה כישראלי שאכפת לו, כהייטקיסט

זוהר לבקוביץ:  למה אנו דואגים – אנחנו החיילים שלכם שבאים לבנות פה את התל"ג, באים להכניס 50% מהייצוא של ישראל ופוחדים באמת – וזה לא מקרה שההייטק התעורר; אף פעם הוא לא התעורר לפני כן

זוהר לבקוביץ:  לא היינו אדישים או מנותקים אבל מעולם לא קמה צעקה מההייטק וקמנו הפעם כי יש פחד

זוהר לבקוביץ:  אני נמצא כל יום מול מול משקיעים אמריקאים ואירופאים ושומע מהם טונים אחרים לגמרי

זוהר לבקוביץ:  אני שומע סנטימנט שמשתנה

זוהר לבקוביץ:  אני עובד עם הרבה בנקאים

זוהר לבקוביץ:  בנקאי שוויצרי סיפר לי שבשבועיים האחרונים פתח יותר חשבונות ישראליים משלוש השנים האחרונות

זוהר לבקוביץ:  אנחנו רואים את הכסף יוצא, אנחנו רואים פה את המשקיעים מתחילים לצאת

זוהר לבקוביץ:  רואים את שער הדולר מתחיל להשתנות ואנחנו פוחדים כי ההייטק הוא מאוד רגיש

משה גפני: אתה יודע להתייחס לעניין הזה שלפני שלושה חודשים הלכנו לבחירות?     

זוהר לבקוביץ: ודאי, בחירות דמוקרטיות

זוהר לבקוביץ:  אני דמוקרט

זוהר לבקוביץ:  העם בחר אתכם לשלטון

משה גפני: זה היה על סדר-היום

מיכל שיר סגמן: ממש לא

מיכל שיר סגמן:  באיזה סעיף מופיע דיקטטורה?     

חמד עמאר: לא

חמד עמאר:  יוקר המחיה על סדר-היום

חמד עמאר:  הטרור – בזה אתם לא מטפלים ולא נוגעים

זוהר לבקוביץ: אני לא פוליטיקאי

משה גפני: אני לא מבקש ממך להיכנס לפוליטיקה

משה גפני:  אני רק אומר, האם אתה לוקח בחשבון את המציאות הזו שאנחנו חיים כאן במדינה דמוקרטית שהולכים לבחירות, שהן היו ללא הכרעה והפעם האחרונה הייתה הכרעה

מיכל שיר סגמן: הכרעה זה לא אומר שמוכנים לקחת את זכויות הפרט של האנשים

מיכל שיר סגמן:  דמוקרטיה זה שלטון העם, לא שלטון הרוב

מיכל שיר סגמן:  זה עיוות מציאות

משה גפני: מר לבקוביץ, תאמר מה שאתה רוצה, בבקשה, רק בקצרה

זוהר לבקוביץ: ודאי

זוהר לבקוביץ:  אני מדבר מדויק ובקצרה תמיד

זוהר לבקוביץ:  אנחנו כורתים את הענף הזה

זוהר לבקוביץ:  אני חושש לי

זוהר לבקוביץ:  אני בסדר

זוהר לבקוביץ:  גם הילדים שלי יהיו בסדר

זוהר לבקוביץ:  אני חושש למי שאנחנו מנסים בכוח לצרף לענף

זוהר לבקוביץ:  כבודו, מאז שחזרתי לישראל אחרי המון שנים בארצות הברית עבדתי המון לשלב חרדים וערבים בהייטק

משה גפני: עזוב חרדים

משה גפני:  זה לא הנושא חרדים

זוהר לבקוביץ: הראשונים שייפגעו זה לא יוצאי 8-1 ו-8-200 אלא אלה שעמלנו קשות לצרף לתעשייה שלנו, ערבים, חרדים, אוכלוסיות אחרות, פריפריה

זוהר לבקוביץ:  בסוף כל התעשייה תיפגע, בסוף כל המדינה תיפגע מזה כשהדולר יהיה בשערים אחרים לגמרי

זוהר לבקוביץ:  אני אומר את זה מתוך דאגה וכבוד

זוהר לבקוביץ:  תחשבו מה אתם עושים, חבל

זוהר לבקוביץ:  תודה

משה גפני: תודה

משה גפני:  חבר הכנסת גלעד קריב בתנאי שאתה לא מתפרץ אחרי זה לאחרים

גלעד קריב: אני מבטיח לך שאחזור אחרי כן לוועדת חוקה

גלעד קריב:  אדוני, אני בבעיה

גלעד קריב:  אחרי כמה שבועות של להופיע בפני חבר הכנסת שמחה רוטמן, אתמול חבר הכנסת פינדרוס קיבל לכמה שעות את ניהול הישיבה ועכשיו אני נמצא אצלך, ומסתבר שאפשר לנהל ישיבות ברוגע מבלי להעיף בכל ישיבה עשרות פעמים חברי כנסת מחוץ לאולם

משה גפני: אתה עושה הפרד ומשול

גלעד קריב: חשבתי שתאמר שזה לא טוב השבחים שלי אליך לפריימריז בדגל התורה

משה גפני: מאוד לא טוב

גלעד קריב: אחרי אמירה חצי משועשעת הזאת – אדוני, לא נעלמה מעיניי העובדה שיושבים פה שלושה חברי קואליציה – ארבעה - ומספר גדול הרבה יותר של חברי אופוזיציה

גלעד קריב:  התחושה גם בדיון הזה, אבל גם בכל הדיונים בוועדת חוקה, בדיונים שנערכו בוועדת הכלכלה, שאינכם מעוניינים לדון לעומקם של דברים בהשלכות אפשריות של המהלכים הספציפיים בתחום מערכת המשפט

גלעד קריב:  אני ידוע כמתנגד גדול למהלכים האלה אבל גם בדיון הראשון בוועדת חוקה אמרתי – יש מהלכים שיש לעשות אבל החבילה שמביאים לנו בקיצוניות שלה, בדרמטיות שבה, בכוחניות שבה הדברים מקודמים יש לדבר הזה השלכות רוחב אדירות על מערכת הביטחון וכל הכלכלה ועל מרקם היחסים בחברה והתחושה שאינכם רוצים לדון בזה לעומקם של דברים

גלעד קריב:  אמרת לנגיד בנק ישראל שמוגדר בחוק כיועץ כלכלי בכיר של הממשלה שאינך מבין למה הוא מתייחס להשפעת הרפורמה

גלעד קריב:  אנו יודעים, שכאשר פקידים בכירים במשרד האוצר ניסו להרים דגל אדום, הם הושתקו

גלעד קריב:  פורום קהלת שיש לו יד ורגל לפי עדותו של שר המשפטים במהלך הזה, וזה פורום שעוסק גם בענייני כלכלה, אנו מגלים שמעולם לא קיים דיון פנימי שלו על הקשר בין הרפורמה המשפטית לבין התחום של המשק והכלכלה

גלעד קריב:      בצדק אנשי ההייטק ובכירי הכלכלנים בעולם האקדמי ואנשים שיש להם יד ורגל בעיצוב המדיניות הכלכלית כי אגב מימין ומשמאל בצדק הם מדברים על ההשפעות הדרמטיות והמיידיות כמו הוצאת כספים מישראל או היכולת של חברות ההייטק לגייס משקיעים כך שנשמור על ההובלה שלנו כסטארט אפ ניישן שמובילה את התעשייה אבל לסיום, אני רוצה לשים את הסיפור הזה בצד

גלעד קריב:  זה תופס את הכותרות, ולהעלות - ואת הדיון נצטרך כנראה לקיים במועד אחר, מה ההשפעה ארוכת הטווח לא על זרימת ההון ועל תעשיית העלית אלא דווקא על התעשייה המסורתית ועל העסקים הקטנים

גלעד קריב:  הרפורמה הזו עתידה להשחית במידה רבה את מנגנוני השלטון בישראל

גלעד קריב:  אין לנו זמן לדבר על זה אבל חלק גדול מהמנגנונים שמבטיחים שמדינת ישראל תתנהל כמקום שטוב לעשות בו עסקים גם אם אתה בעל עסק קטן, המנגנונים הללו יישחקו כתוצאה מהרפורמה

גלעד קריב:  יש להבין שההשפעה אינה רק קצרת טווח

גלעד קריב:  מדינת ישראל יהיה בה קשה מאוד להתנהל מול רשויות שלטון בניסיון הזה לנהל כאן עסקים, להיות כאן עובד שכיר, להיות כאן עצמאי, ואני קורא לך אדוני, בגלל הרצינות הגדולה שאתה מנהל את הוועדה הזאת כל השנים - אני לא אומר זאת בציניות, אני קורא גם לך וגם ליו"ר ועדת הכלכלה דוד ביטן שכבר התבטא על ההשלכות החמורות שיכולות להיות לרפורמה אם תעבור כפי שהיא, קורא לשניכם לנהל סדרת דיונים – לא ביוזמת האופוזיציה – תנהלו אתם בקואליציה את הדיון ותביאו אתם את המומחים ותקראו אתם לפקידים הבכירים במשרד הכלכלה ובמשרד העבודה

קריאה: הרפורמה הזאת פשרנית מדי

קריאה:  ממש

קריאה:  אנחנו לא מקבלים את זה

משה גפני: אני נמצא פה 34 שנים

משה גפני:  אני לא זוכר מקרה אחד שהגנו על ילד חרדי

משה גפני:  מקרה אחד

אורית פרקש הכהן: אני רוצה להזכיר לך

משה גפני: מספיק

משה גפני:  אל תפריעי לי

משה גפני:  הייתי בבג"ץ על ילדה קטועת גפיים שגרה בגבעת שאול שהייתה החלטה שלא נותנים לה את הסייעת של עיריית ירושלים עד שלא תעבור פה חקיקה

משה גפני:  אמרתי שנלך לבג"ץ כי בג"ץ לא ייתן שהילדה תהיה בבית

משה גפני:  אחד מני רבים

משה גפני:  בג"ץ פסק שלא והילדה נשארה בבית

משה גפני:  לא ראיתי אף פעם

גלעד קריב: אבל זה לא נכון

גלעד קריב:  כשהשר אלקין רצה לשנות את הוועדה למינוי דיינים כך שלרבנים- - -     

משה גפני: פרופ' ישי יפה

משה גפני:  מתנצל שאמרתי את זה

גלעד קריב: אבל זה לא נכון

גלעד קריב:  כשהשר אלקין רצה לשנות את הוועדה למינוי דיינים כך שלרבנים הראשיים לא תהיה זכות וטו, אני חסמתי את זה והיום אתם עושים את זה לבית המשפט העליון

משה גפני: שמענו

משה גפני:  מאה אחוז

משה גפני:  אתם יכולים גם לא לאפשר לי לדבר

אורית פרקש הכהן: בג"ץ גם ביטל את החוק של שר האוצר שרצה לקבוע- - -     

משה גפני: חבר הכנסת קריב, סיכמתי איתך משהו

ינון אזולאי: אל תאמיני במה שאת אומרת, אורית פרקש

ינון אזולאי:  אני מציע לך לא להאמין במה שאת אומרת

ינון אזולאי:  את לא מאמינה בזה

אורית פרקש הכהן: החוק של איווט ליברמן של סבסוד מעונות חרדים – בג"ץ עצר את זה

ינון אזולאי: אסביר לך שמה שאת אומרת - שאת לא מבינה מה את מדברת

ינון אזולאי:  הרי מעונות היום- - -     

משה גפני: זה שטויות

משה גפני:  מאה אחוז

משה גפני:  הכול בסדר

ינון אזולאי: הסיפור של מעונות היום בג"ץ לא ביטל אלא דחה להם את זה ל-2023

ינון אזולאי:  לא ביטל את זה

ינון אזולאי:  יאיר לפיד ב-2013 הוא עצמו דחה את זה

ינון אזולאי:  בג"ץ לא היה לסעד

ינון אזולאי:  אחרי 74 שנה בג"ץ היה לטובת החרדים? במה? שדחה לנו את זה? על מה אתם מדברים? את מבינה על מה אתם נתלים, על איזה בג"ץ של מעונות?     

משה גפני: לא היה

ינון אזולאי: 74 שנה לא היה לטובתנו

ינון אזולאי:  גם אז לא היה לטובתנו

ינון אזולאי:  אז תפסיקו לבלבל לנו

משה גפני: לא ראיתי את ההפגנות האלה

משה גפני:  לא ראיתי

ינון אזולאי: מספיק

ינון אזולאי:  אתם לא מאמינים למה אתם אומרים

נעמה לזימי: כשבג"ץ פוסק לא לנתק חשמל ממשפחות עניות – זה לא חרדים גם?     

משה גפני: נעמה

משה גפני:  בבקשה

ישי יפה: תודה רבה

ישי יפה:  הייתי פה פעם אחת בוועדה על הרפורמה בפנסיה, שנקראת על שמי – רפורמה בדמי הניהול

ישי יפה:  חבר הכנסת קושניר היה היושב-ראש, בקיץ

ישי יפה:  על דמי הניהול

ישי יפה:  אני רוצה לדבר על משהו אחר

ישי יפה:  הכלכלנים כמו חברי הכנסת אוהבים להתווכח ויש מעט דברים שאנו מסכימים עליהם

ישי יפה:  אני רוצה לספר לכם בקצרה סיפור

ישי יפה:  דמיינו עיר שחצויה בין מקסיקו לבין ארצות הברית – זה לקוח מספר של כלכלן ידוע ב-MIT שנקרא why nations fail

ישי יפה:  Acemoglu

ישי יפה:  דמיינו את העיר הזו, בשני חצאיה גרים אנשים שזהים בתרבותם, בגיאוגרפיה שלהם, באוצרות הטבע שלהם – הכול אותו דבר, להוציא העניין שאלה שגרים בצד של ארצות הברית עשירים פי כמה וכמה מהדומים להם בכל המובנים שגרים במקסיקו

ישי יפה:  דורות מתווכחים מה מסביר בריחה כלכלית

ישי יפה:  בשלושים השנים האחרונות התבססה האמירה שמה שבסוף מבדיל בין ארצות הברית למקסיקו, בין דרום אמריקה לצפון אמריקה, בין דרום קוריאה לצפון קוריאה זה מוסדות

ישי יפה:  מה זה מוסדות – אגב כל זה מיוחס לדאגלס נורת', חתן פרס נובל בכלכלה לפני 30 שנה – מוסדות זה מערכת החוקים והנורמות שמביאה לזה שהמגרש ישר ובפרט שזכויות הקניין מובטחות

ישי יפה:  כלומר שאדם יודע שאם מישהו פגע בו, בין אם זה המדינה, זכיין של כביש 6, ובין אם עשיתי חוזה עם מישהו שהוא מקושר, בכל דרך שהיא יש לי למי ללכת

ישי יפה:  וזה ההבדל העמוק ביותר בין מדינות מפותחות ועשירות למדינות שאין להן, כלומר אין להן רפואה ואין להן מדע ואין להן צבא

ישי יפה:      אנו גם יודעים שמוסדות לוקח הרבה מאוד זמן לבנות אותם ולפעמים די במאורע היסטורי כדי להרוס אותן

ישי יפה:  מה הקשר בין הרפורמה הנוכחית למוסדות - יש לי דעות כיחיד

ישי יפה:  ככלכלן אין לי דעה על רכיבי הרפורמה שהיושב-ראש התייחס אליהם אלא על המכלול

ישי יפה:  המכלול צריך להיות כזה, שאדם יידע שהשלטון על כל זרועותיו הוא כפוף לחוק

משה גפני: מעניין, רק מה לעשות, השעון פה נגדנו בוועדה הזאת

ישי יפה: אני מבין

ישי יפה:  אפשר לדבר על כל שינוי, לאו דווקא המצב הקיים הוא אידיאלי

ישי יפה:  היה כדאי לעשות זאת בנחת כדי להעביר את המסר שאנו רוצים לתקן את מה שלא בסדר באופן שקול ולא להרוס את האמון

ישי יפה:  תודה

משה גפני: תודה על הדברים המעניינים

משה גפני:  חולק עליך

משה גפני:  אבל לא חשוב

משה גפני:  חברת הכנסת נעמה לזימי

משה גפני:  לא הוצאתי אותך

משה גפני:  זה החלום הכי רע שלא שאצטרך להוציא אותה מהוועדה

נעמה לזימי: כבוד יו"ר הוועדה, אני חוזרת לסיפור הרשויות פה כי אני מזהה פה מדיניות מכוונת

נעמה לזימי:  גם ניגשתי למנהל הוועדה, שאלתי אם הוזמנו רשות שוק ההון ובנק ישראל האוצר

נעמה לזימי:  הוזמנו ולא הגיעו

נעמה לזימי:  אני רק רוצה לתאר לכם האורחים פה וגם לח"כים בכל זאת, אנו מגישים לא מעט דחונים מהירים בנושא והצעות לסדר-היום והנשיאות לא מאשרת

נעמה לזימי:  יום אחרי מכתב הכלכלנים או ההייטקיסטים בוטל דיון שנקבע על עתיד ההייטק הישראלי בוועדת הכלכלה

נעמה לזימי:  אני מזהה ניסיון השתקה במקום הזה- - -     

משה גפני: לא אוהב את זה שמדברים נגד ועדות אחרות כאן

משה גפני:  אני לא עצרתי שום דבר

נעמה לזימי: יו"ר הוועדה, אני לא אוהבת את זה שבך שאף אחד לא מזלזל, אתה יודע טוב מאוד שאם הם לא פה, זה כי אתה יודע מזה

נעמה לזימי:  אין שום סיכוי שנציגי כל הגופים- - -     

משה גפני: נעמה, אני לא יודע

נעמה לזימי: יו"ר הוועדה, אני מצפה שיהיה דיון נוסף עם הרשויות

משה גפני: יהיו עוד הרבה דיונים

משה גפני:  זה לא היחיד

נעמה לזימי: מה שקורה פה זה שיח בין אנשים

נעמה לזימי:  אין לזה שום משמעות, צר לי

נעמה לזימי:  הדברים שאתם אומרים חשובים אבל אם אין פה התכתבות ומתן חוות דעת, זו בדיחה

נעמה לזימי:  שבוע שעבר בוועדת הצעירים בראשותי קיימתי דיון על ההשלכות הכלכליות החברתיות של צעירים וצעירות של הרפורמה המשפטית

נעמה לזימי:  גם לשם לא הגיעו הגופים

נעמה לזימי:  גם השבוע אני עושה דיון המשך כי יש הכלי הפרלמנטרי הזה ואני אשתמש בו ואני מזמינה אותם ומקווה שהפעם יגיעו - הם אישרו הגעה, אבל ולדימיר, מיכל, חמד – זה לא סתם

נעמה לזימי:  זה מדיניות

נעמה לזימי:  יש פה עניין

מיכל שיר סגמן: לא חשבנו אחרת

נעמה לזימי: כבוד יו"ר הוועדה, אתה יודע טוב מאוד, שהכלכלה והרווחה חד הם ואתם עוצמים פה עיניים ממה שעתיד להיות נזק מתגלגל לא רק לכלכלה המפוארת שלנו אלא גם למעט שעוד יש עבור השכבות הכי מוחלשות

נעמה לזימי:  אתה יודע את זה ובמידה מסוימת אתם מעודדים את זה אפילו

נעמה לזימי:       מה הייתי שואלת את האוצר לו היו פה – איך המשרד מתכונן לירידה בהכנסות המדינה עקב השפעות הרפורמה? האם המשרד מבצע הערכות של הירידה הצפויה בהכנסות? כיצד תשפיע הירידה בדירוג האשראי על גיוס החוב של ישראל והריביות בזמן שגרה ובזמן חירום? נשמע קצת חשוב

נעמה לזימי:  מה עלות ניהול החוב הלאומי בתנאים של הורדת דירוג אשראי של ישראל? האם המשרד בדק השפעות של הרפורמה על היתכנות של סנקציות ואיסור השקעות בישראל? יש פה עוד מלא שאלות כי אתה יודע משהו, יו"ר הוועדה? כי אנחנו מתכוננים

נעמה לזימי:  אני מתכוננת לדיון כזה

נעמה לזימי:  אני מבינה את כובד האחריות שיש עלינו

נעמה לזימי:  אנחנו לא עושים פה פרובוקציה של אופוזיציה

נעמה לזימי:  אתה יודע שגם כשהייתי קואליציה פה איתך, שאלתי שאלות קשות את חבר הכנסת קושניר שהיה פה – יחד איתך כאופוזיציה

נעמה לזימי:  כי אני רואה בתפקיד שלנו מחייב ולא של יס מן של מי שנמצא בפוזיציה פוליטית ואומר הן לעושה דברו

נעמה לזימי:      יו"ר הוועדה, העלית לא פעם את החלשת הכנסת, את המגמות של הממשלה בהחלשת המקום הזה

נעמה לזימי:  ומה שקורה פה היום וקרה השבוע בוועדת חינוך וקורה פה כבר כמה שבועות, אתם עוצמים עיניים אל מול ריסוק המשכן הזה

נעמה לזימי:  עזבו רגע את כל מה שקורה

נעמה לזימי:  אם הכנסת הופכת להיות עציץ, אתה ואני יודעים שלא יהיה שום רסן ופיקוח לא על חורבן ולא על עוולות ולא שום דבר כזה

נעמה לזימי:  מה שקורה פה כעת זה עוד חלק מהחלשת המשכן, ינון

נעמה לזימי:  אתה יודע את זה

ינון אזולאי: מה זה החלשת המשכן? כי שנה שעברה בקדנציה הקודמת אפילו הסתייגויות הורדתם לנו בוועדת הכנסת, הבאתם לנו, מיקי לוי

ינון אזולאי:  זה רמיסה שלנו כאופוזיציה

ינון אזולאי:  תבהירו לנו מה זה הריסת המשכן? תסבירו לנו

ינון אזולאי:  באמת

נעמה לזימי: אם הכנסת הופכת להיות- - - בלי שום אינטראקציה ושיח וחקר האמת – רק לאחרונה האזהרה של ה-OECD והבורסה מפני הרפורמה, שום דבר?     

משה גפני: תודה רבה

משה גפני:  פרופ' יוסי שפיגל

משה גפני:  בבקשה

משה גפני:  אנחנו לקראת סיום הדיון

משה גפני:  שלוש דקות

יוסף שגל: שלום, אני פרופ' בפקולטה לניהול באוניברסיטת תל אביב ונשיא האגודה הישראלית לכלכלה

יוסף שגל:  אני בתחום הזה כבר למעלה משלושים שנה

יוסף שגל:  לא זוכר פעם אחת, פעם אחת שהייתה הסכמה כזו בין כלכלנים

יוסף שגל:  כלכלנים בדרך כלל נוטים לראות שני צדדים של אותו דבר ויכולים להגיד מצד אחד ככה ומצד שני ככה, ותמיד אנחנו מסתייגים ותמיד אנחנו נזהרים, אבל הפעם כשהתחיל העניין הזה לפני כמה שבועות, היו תהיות אצל כמה מאתנו

יוסף שגל:  התחלנו לארגן את מכתב הכלכלנים

יוסף שגל:  התחושה שלי הייתה שכרגיל ניתקל בהתנגדויות, יראו צדדים לכאן ולכאן

יוסף שגל:  לתדהמתי הגדולה חתמו על המכתב כמעט כל הכלכלנים האקדמיים בישראל

יוסף שגל:  אפשר תמיד לבוא ולומר – בישראל הם מוטים, ככה וככה

יוסף שגל:  לתדהמתי הרבה חתמו על המכתב 11 או 12 או 13 חתני פרס נובל לכלכלה לא מישראל; מארצות הברית

יוסף שגל:  לתדהמתי הרבה ה-OECD השמיע עכשיו קול זעקה נגד זה

יוסף שגל:  אני המום מזה כי בדרך כלל כשאני אומר דברים אי רוצה לראות אם השפיע או לא

יוסף שגל:  בדרך כלל לא יודע אם צדקתי או לא

יוסף שגל:  אבל פה בפרק זמן של שבועות ספורים אני פותח עיתון וכל בוקר רואה מודעה נוספת שמאמתת כל מה שאמרנו, כלומר לא מדברים כאן על מבהילים – אני לא יכול להבהיל את - - - מארצות הברית

יוסף שגל:      שלושה מספרים

יוסף שגל:  עשיתי חישוב פשוט

יוסף שגל:  לישראל יש חוב לאומי של כטריליון שקלים

יוסף שגל:  שער הריבית יכול לנוע באחוז אחד

יוסף שגל:  אנחנו יודעים באנגליה שכשליז טראסט יצאה עם התוכנית הכלכלית שלה, הריבית עלתה ב-2%

יוסף שגל:  נניח שבישראל הריבית תעלה ב-1%

יוסף שגל:  התוצאה תהיה 10 מיליארד שקלים

יוסף שגל:  אני מזכיר לכם שזה תקציב משרד הרווחה, מספר אחד

יוסף שגל:      מספר שני, הייצוא של ההייטק בישראל הוא 67 מיליארד דולר בשנה

יוסף שגל:  נניח שההייטק יתכווץ רק בעשרה אחוזים כי ימשכו מפה השקעות, כי אנשים יתפטרו, כי הם יעברו לחו"ל, כי לקוחות בחו"ל לא ירצו לעשות עסק- - -     

משה גפני: תודה, אבל השאלה למה זה קורה

יוסף שגל: נניח שההייטק יתכווץ ובהערכה שמרנית בעשרה אחוזים

יוסף שגל:  התוצאה, 6

יוסף שגל: 7 מיליארד דולר, שזה 23 מיליארד שקלים, שזה חצי מתקציב משרד הבריאות

יוסף שגל:      מספר אחרון – בהייטק מועסקים היום 360,000 אזרחים במדינת ישראל, 19% בקרב אנשים בגילאי 30 עד 34 מועסקים בהייטק

יוסף שגל:  המשכורת החודשית הממוצעת שלהם – 30,000 שקלים

יוסף שגל:  המשכורת הממוצעת במשק בכלל זה 12,000 שקלים

יוסף שגל:  אנחנו מדברים על 18,000 שקלים שאנשי משתכרים יותר, יכולים לפרנס את משפחתם בכבוד, להקים משפחות ולחיות כמו שצריך

יוסף שגל:  אם ההייטק ייפגע, נניח אפילו רק 10% ייפגעו, 36,000 אנשים יאבדו את מקום עבודתם היוקרתי והתוצאה של זה – אובדן למשק של 8 מיליארד שקלים

יוסף שגל:      לבסוף, אני פה בין השאר כי ילדיי כולם עובדים בהייטק

יוסף שגל:  אני רואה את נכדיי, הם ילדים קטנים

יוסף שגל:  אני רוצה שהנכדים שלי יחיו באותם תנאים שאני חייתי

יוסף שגל:  אני רוצה שיהיה להם אותו אופק כפי שהיה לילדים שלי ואני חרד למה שקורה כאן לכלכלה הישראלית

יוסף שגל:  אני לא אומר דבר וחצי דבר על הרפורמה עצמה; את זה אמרה ועדת ונציה שמייעצת בעניינים חוקתיים ומדינת ישראל חברה בוועדת ונציה

יוסף שגל:  ועדת ונציה הדגישה שבוועדה למינוי שופטים צריכים להיות לפחות 50% של משפטנים שנבחרו על ידי קולגות שלהם

יוסף שגל:  אני לא מומחה במשפטים

יוסף שגל:  אני יכול להתריע על הנזק החמור שיקרה לכלכלת ישראל

משה גפני: כיוון שאתה נשיא האגודה הישראלית לכלכלה, אני רוצה לומר לך - אני אזרח רגיל

משה גפני:  כשאני שומע את התקשורת למעלה מחודש, כשאני שומע את האנשים שנמצאים בצד אחד של המפה – עם זה שמבהילים את כולם ואומרים שפה הולך לקרוס הכול, למה יכולה להיות בעיה בכלכלה, לפי מה שאתה אומר מבחינה מקצועית? בגלל הסיפור של הרפורמה המשפטית

משה גפני:  אתה לא נכנס לרפורמה המשפטית

משה גפני:  אני לא מבקש תגובה

משה גפני:  היות שאני יושב-ראש הוועדה יש לי פריבילגיה להגיב על דבריך

משה גפני:  כל מה שאתה אומר נכון

משה גפני:  זה אסון גדול אם באמת תיפגע הכלכלה

משה גפני:  אני מאוד מקווה שהכלכלה לא תיפגע

משה גפני:  אבל אתה שומע רדיו, רואה טלוויזיה, קורא עיתונים, אתה בטוח שהגיע לפה חורבן בית המקדש

משה גפני:  תודה רבה

משה גפני:  אורנה ברביבאי

אורנה ברביבאי: אני רוצה לשאול אותך, גפני – אתה הרבה מאוד שנים יו"ר הוועדה

אורנה ברביבאי:  מה אם אתה טועה? אם אתה יושב מול פאנל מומחים, אנשים שהגיעו, אין לי מושג מה דעותיהם הפוליטיות למעט אחד – ואני תוהה אם אתה מהרהר - ויש לך תובנת מעשה גדולה לאורך השנים בתחום הכספים במדינת ישראל, מי לוקח את הסיכון ועל מה? על מדינת ישראל

אורנה ברביבאי:  אתה לוקח כיו"ר ועדת כספים בהגדרת התפקיד שלך

אורנה ברביבאי:  אמרת קודם – זה נאמר על ידי הפרופ' ואתה חיזקת את זה - קרה פה נס

אורנה ברביבאי:  תרשה לי לומר לך, ואני אישה מאמינה – שום נס לא קרה פה

אורנה ברביבאי:  יכול להיות שהיה לנו סיוע מלמעלה אבל המאמץ והיכולת להגיע להישגים הפנומנליים של מדינת ישראל ב-75 שנה נעשה אך ורק בגלל היתרון האנושי

אורנה ברביבאי:  היתרון האנושי הזה שיושב פה הביא את היכולות, את הזכויות ואת החוזק של כלכלת ישראל

אורנה ברביבאי:  אני מציעה לפחות להקשיב להם ולקחת בחשבון

אורנה ברביבאי:      עוד דבר, יו"ר הוועדה, כדאי שתהיו הוגנים מול הציבור – לא רק זה שבחר בכם, כלל הציבור ותגידו לו שיוקר המחיה לא יירד

אורנה ברביבאי:  זה היה אחד הדגלים שהרמתם ואמרתם: אנחנו נוריד את יוקר המחיה בישראל

אורנה ברביבאי:  ההתנהלות הזו שפוגעת בכלכלה פוגעת ביכולת להוריד את יוקר המחיה וכל אזרח ישלם על זה

אורנה ברביבאי:      לבסוף, קראתי את ההסכמים הקואליציוניים שלכם

אורנה ברביבאי:  מדברים על מיליארדים

אורנה ברביבאי:  אתה איש כספים, אתה יודע על מה מדובר

אורנה ברביבאי:  אני תוהה מאיפה יבואו המקורות למיליארדים האלה

אורנה ברביבאי:  מאיפה תבוא היכולת

אורנה ברביבאי:  כלומר אתה הופך את ההסכמים הקואליציוניים ואת ההסדרים שיהיו על הפרק לנייר ריק מתוכן כי לא תצליחו להביא כסף למדינת ישראל אם תמשיכו לפגוע ביודעין ללא חישוב סיכונים, ללא חישוב סיכויים ופגיעה בכל נקודות החוזק שיש למדינה כמדינה דמוקרטית

משה גפני: תודה רבה

משה גפני:  יוני מישרקי

משה גפני:  אם אפשר בקצרה

יונתן מישרקי: תודה רבה, אדוני היושב-ראש

יונתן מישרקי:  הדיון הזה מתקיים לבקשת חברי האופוזיציה ואני רוצה להקריא מה שיצא בתקשורת מחבר הכנסת חילי טרופר, שמדבר אליכם חברי האופוזיציה בתוך הבית – כל איום או הודעה על ירידה מהארץ, כל הוצאת כסף או עידוד משקיעים להוציא כסף מישראל או כל אמירה שמביעה או רומזת נכונות על נכונות להילחם באחים שלנו, כל אלה פוגעים בדרך שלנו במאבק החשוב

יונתן מישרקי:  מעשים או אמירות כאלה הם כשל ערכי ציוני יהודי ודמוקרטי עמוק וגם פוגעים בסיכוי לנצח במאבק

יונתן מישרקי:       רבותיי, אתם תופסים את החבל משני הקצוות

יונתן מישרקי:  אתם טוענים ואומרים מה שאומרים הכלכלנים, הם צודקים במאה אחוז

יונתן מישרקי:  אמר את זה גם הרב גפני קודם

יונתן מישרקי:  נעמה דיברה על עצימת עיניים

יונתן מישרקי:  חבר'ה, אתם עוצמים את העיניים

יונתן מישרקי:  אתם דורשים מהמצביעים שלכם - יש פה אנרכיה

יונתן מישרקי:  ראינו הבוקר מה הם עשו, מסכנה אימא שמגדלת ילדה בעלת צרכים מיוחדים ואיך היא צריכה להתמודד מול מפגינים – שמצביעים שלכם – חסרי חמלה

יונתן מישרקי:  תפסיקו לבוא ולהיתמם ולומר: יוצא מפה כסף מהארץ ויש פגיעה בכלכלה

יונתן מישרקי:  אל תיקחו את המדינה לקיצוניות

יונתן מישרקי:  תרסנו את המצביעים, תפסיקו לדבר בצורה כזאת ותפסיקו גם עם האמירות שפוגעות בסופו של דבר ביציבות מדינת ישראל

יונתן מישרקי:  תודה

משה גפני: תודה רבה

משה גפני:  ינון אזולאי

ינון אזולאי: אדוני היושב-ראש, אני בדרך כלל לא מגיע לוועדת חוקה כי אני עמוס

ינון אזולאי:  אז יש לי פה הזדמנות לדבר

ינון אזולאי:  אני שמח מאוד שאתה נותן לנו את ההזדמנות הזו

ינון אזולאי:  אגב גם נהגת בהגינות כלפי האופוזיציה, כשביקשתי אז פה בוועדה, כשהחתמתי שליש ועדה על דיון בוועדת כספים עם היושב-ראש הקודם שהוא חברי קושניר, לא זכיתי לקבל מענה בעניין

משה גפני: יש שוני בין מה שהיה בוועדת הכספים למה שיש היום

ינון אזולאי: זה מראה על ההגינות שבך שאינה חדשה

ינון אזולאי:  חברת הכנסת אורית פרקש, 74 שנה לא חיכינו

ינון אזולאי:  יש פה חברת כנסת שיושבת פה לא בוועדה – בכנסת

ינון אזולאי:  כשנכנסה לכנסת, שמעה איך אני מדברת שאין לי אמון במערכת המשפט

ינון אזולאי:  אמרה לי: אני יכולה להוכיח לך כמה פעמים קיבלתם סעד כחרדים

ינון אזולאי:  אמרתי: אשמח מאוד ואהיה מוכן להתנצל על זה

ינון אזולאי:  עד היום אני מחכה

ינון אזולאי:  עד היום היא לא באה ולא אמרה לי דבר

אורית פרקש הכהן: פה הפתרון? לרסק את בתי המשפט? לתת כוח בלתי מוגבל לממשלה? לעשות שחיתות?     

משה גפני: אורית, זה לא בסדר

אורית פרקש הכהן: הוא פנה אליי

ינון אזולאי: אני לא פונה אליה מעכשיו

ינון אזולאי:  בוועדה פה אין קול שני, נכון? זה קול אחד שמדבר

ינון אזולאי:  לא צריך ליווי

ינון אזולאי:  דבר אחד אני אומר

ינון אזולאי:      אני אומר – עד הים היא לא אמרה לי מה יש

ינון אזולאי:  אני לא אומר שצריך להרוס את מערכת המשפט

ינון אזולאי:  זה בדיוק מה שאנחנו אומרים

אורית פרקש הכהן: זה מה שאתם עושים

ינון אזולאי: זה גם מה שהנשיא אמר וביקש – צריך להידברות

ינון אזולאי:  הושטנו יד להידברות

ינון אזולאי:  כבוד היושב-ראש, אנחנו הושטנו יד להידברות

ינון אזולאי:  יאיר לפיד ירק בפניו של הנשיא

ינון אזולאי:  אמר לו: 60 יום

ינון אזולאי:  לא רוצה הידברות בכלל

מיכל שיר סגמן: אפילו החמאס מפסיק לירות בשעת משא ומתן

מיכל שיר סגמן:  תפסיקו את החקיקה

מיכל שיר סגמן:  בושה

ינון אזולאי: עכשיו משווים אותנו לחמאס

ינון אזולאי:  אתה מבין לאן הם יורדים?     

משה גפני: לפחות תחייכי

ינון אזולאי: אתה מבין את הבעיה?      

מיכל שיר סגמן: כשיוצאים להודנא הם מפסיקים לירות טילים

מיכל שיר סגמן:  את הכבוד הבסיסי הזה אין לכם לאזרחי מדינת ישראל

משה גפני: מיכל, תני לו לסיים

ינון אזולאי: היום באים וזועקים משקיעים, כלכלנים, אומרים: מה קרה? הם יוציאו את ההשקעות ממדינת ישראל

ינון אזולאי:  מי קורא להם? אם לא חברי האופוזיציה שיושבים פה

אורית פרקש הכהן: זה לא נכון

אורית פרקש הכהן:  זה לא נכון

אורית פרקש הכהן:  אנחנו לא קוראים לזה

אורית פרקש הכהן:  אנחנו מתריעים בפני זה

אורית פרקש הכהן:  לא קוראים לזה

אורית פרקש הכהן:  אתם אומרים עובדות לא נכונות

ינון אזולאי: אמר הפרופ' יוסי שפיגל – שהמשכורות בהייטק 30,000 לעומת הממוצע במשק 12,000

ינון אזולאי:  אני מסכים איתך אגב

ינון אזולאי:  יש פה נגיד בנק ישראל

ינון אזולאי:  כשדיברנו איתו שאלתי אותו, האם זה לא בועה שבהתחלה חילקו משכורות כאלה גבוהות ועכשיו פתאום רואים? אתה אומר: לא, אבל הוא לא הכחיש את זה

ינון אזולאי:  לא שלל את זה

ינון אזולאי:  אם תסתכל גם במחקרים שיש הפריפריה, לא נהנית ממשכורות של 30,000

ינון אזולאי:  אני נמצא בתוך המגזר החרדי

ינון אזולאי:  לא ראיתי 30,000

אורית פרקש הכהן: מכיר את קמא טק?     

ינון אזולאי: חברי ועדת כספים זועקים כמה פעמים

ינון אזולאי:  אנחנו מוכנים להוביל דברים יחד

ינון אזולאי:  לא אמרנו שלא

ינון אזולאי:  אגב אני בעד שההייטק יישאר ושיהיה טוב

ינון אזולאי:  אתמול מסרתי הרצאה בעכו לאנשים פנסיונרים

ינון אזולאי:  מבינים עניין אחד או שניים

ינון אזולאי:  הם אמרו לי: שוטפים לנו את המוח בתקשורת

ינון אזולאי:  אנחנו רוצים לדעת עוד צד

ינון אזולאי:  אמרו לנו: תמשיכו

ינון אזולאי:  אני לא אומר להמשיך ברמיסה

ינון אזולאי:  אני גם לא קורא לזה רמיסה

ינון אזולאי:  אני קורא לזה הידברות

ינון אזולאי:  אם יורקים לנו בפנים ולא מוכנים שבוע וקופצים על השולחן, רוקדים פה בפנים בצורה ברברית – זה לא מכובד לא לנו, לא לכנסת, שאתם באים לכנסת ורוצים לכבד אותנו, עם כל הכבוד

ולדימיר בליאק: תלמד אותי

משה גפני: לא להפריע

ולדימיר בליאק: שלא יקרא לי ברברי

ינון אזולאי: ולדימיר, אנחנו צריכים להיות פה בכנסת קודם כל הפנים של עם ישראל

ולדימיר בליאק: בוא תלמד אותי

משה גפני: לא להפריע

מיכל שיר סגמן: עם ישראל נמצא בחוץ ומוחה ואתם לא מוכנים אפילו להסתכל לו בעיניים

מיכל שיר סגמן:  עם ישראל נמצא בחוץ עם דגלי ישראל

מיכל שיר סגמן:  תעצרו ותסתכלו לאזרחי ישראל בעיניים

ינון אזולאי: אמרנו – הידברות - ירקתם לנו בפנים

ינון אזולאי:  ירקתם לנשיא בפנים

ולדימיר בליאק: מה אתה מקשקש? לא עצרתם לרגע

משה גפני: חברת הכנסת אימאן

משה גפני:  אחרי זה אציע סיכום

ולדימיר בליאק: יש פה אנשים שהגיעו

ולדימיר בליאק:  הגיעו לכנסת, חיכו שעתיים

ולדימיר בליאק:  איך אתם לא נותנים להם לדבר?      

משה גפני: יהיו דיונים אחרים

ולדימיר בליאק: התחלנו באיחור

ולדימיר בליאק:  אנשים מחכים שעתיים, הגיעו מרחוק

ולדימיר בליאק:  למה אתה לא נותן לו לדבר?     

יצחק פינדרוס: אתה יודע בדיוק כמה זמן זה דיון מהיר

יצחק פינדרוס:  אתה לא תייר פה

ולדימיר בליאק: לא היית פה בכלל

אימאן ח'טיב יאסין: כבודו, יש פתגם בערבית שאומר –      (אומרת דברים בשפה הערבית)     זה אומר – מי שכבר טבע, הוא יפחד להירטב? אני רוצה לומר שדווקא אנחנו בחברה הערבית, למרות שאנחנו טובעים, למרות שאנחנו חיים בעוני ובהדרה, למרות שאנחנו לא נושאים בפירות האמיתיות של הדמוקרטיה במדינה, אנחנו כן חוששים

אימאן ח'טיב יאסין:  אני לא רוצה להתפרץ עכשיו ולדבר על הרפורמה המשפטית, המהפכה המשטרתית

אימאן ח'טיב יאסין:  הרבה שמות אנחנו שומעים ואפשר לקרוא בכל מיני שמות

אימאן ח'טיב יאסין:  אבל אני רוצה להתייחס לגופו של עניין לסוגיה הכלכלית

אימאן ח'טיב יאסין:  אנו שומעים פה מאנשי כלכלה וקוראים ורואים שיש השפעה

אימאן ח'טיב יאסין:  השאלה אם הממשלה ומי שעומד בראשה ומי שיש לו החלטה- - -     

קריאה: אסור לו להתערב

אימאן ח'טיב יאסין: האם הם מוכנים לעצור לרגע ולבדוק את העניינים יותר לעומק ולומר לנו בוודאות כחברי כנסת, כנציגי ציבור, אחת על אחת, איפה זה כן משפיע, איפה זה לא משפיע, מה צריך לעשות

אימאן ח'טיב יאסין:  אנחנו שומעים אנשים שהם הכי מקצועיים בעולם בתוך הארץ ובחו"ל שמדברים על השפעה שלילית על הכלכלה ואני רוצה לדבר ספציפית על החברה הערבית כי עד כה לא שמעתי אף אחד שהזכיר את החברה הערבית שממילא נמצאת בתחתית, בתחתית של החברה הישראלית

אימאן ח'טיב יאסין:  לא נתווכח מי יותר – החרדים או הערבים

אימאן ח'טיב יאסין:  כמעט אנו באותו מקום

אימאן ח'טיב יאסין:  דווקא בתחום ההייטק שהוא הכי מאוים במקום הזה, שנים בשנים האחרונות היו תוכניות והושקעו כספים כדי להביא לשילובם של אנשים מהחברה הערבית וגם מהחברה החרדית להשתלב בהייטק כי זה מנוף כלכלי חברה – לא רק לפריטים אלא לחברה בכלל

אימאן ח'טיב יאסין:  ומה שנעשה עכשיו, הראשונים שייפגעו זה הם

אימאן ח'טיב יאסין:  השאלה אם לא שווה לחשוב יותר לעומק ולקבל החלטות יותר הוגנות? אולי צריך כן שינויים אבל לא בצורה כזו חפוזה, בצורה כזו שהיא רק מכוונת למקום הזה, לא מוכנה לשמוע שום דבר אחר, לא מוכנה להסתכל על שום דבר אחר

אימאן ח'טיב יאסין:      צר לי לשמוע את הנימה, לא יודעת אם זו מילה – לא אוהבת להשתמש במילה נקמנות, כאילו אנחנו כאן עכשיו, רוצים לעשות מה שאנחנו רוצים

אימאן ח'טיב יאסין:  מה שאנחנו רוצים – אתם חלק, הם חלק

אימאן ח'טיב יאסין:  כולנו בסוף התמונה השלמה של החברה הזו

אימאן ח'טיב יאסין:  צריך לקחת את הכול ביחד ולהסתכל על הכול ביחד ולא כל אחד, כאילו עכשיו התור שלי כדי אז אדרוס כמה שאפשר – בדריסת האחרים לא מרפאים לא כאבים ולא פצעים

אימאן ח'טיב יאסין:  תודה

משה גפני: תודה רבה

משה גפני:  ולדימיר, אמרת על עמר מואב? בבקשה, שתי דקות

משה גפני:  ולדימיר ביקש – לא מסרב לו

ולדימיר בליאק: ביקשתי עבור כולם

משה גפני: אי אפשר

עמר מואב: אדוני היושב-ראש, רבותיי חברי הכנסת, ממש בקצרה

עמר מואב:  שמי עמר מואב, אני פרופ' לכלכלה באונ' רייכמן ובאונ' ווריק שבאנגליה

עמר מואב:  המומחיות שלי זה צמיחה והתפתחות כלכלית

עמר מואב:  אציין גם שהייתי – לרקע הדברים ולשיוך שלי – הייתי יועצו הכלכלי של יובל שטייניץ שהיה שר האוצר בממשלת נתניהו

עמר מואב:  ברשותכם אקפוץ בשיא התמציתיות, הדיון הזה ומה שקורה פה גרם לי לחשוב על סבי שלום גלסנר ז"ל שברח מגרמניה ב-1933, ומבחירה הגיע לישראל, והקים פה עסק ובית וצאצאיו כולם עד היום בישראל כולל ילדיי ונכדיי

עמר מואב:  מדינת ישראל יקרה לי מאוד, והסיבה שחשבתי על סבי, כי הוא תמיד שנא את ההסתדרות ומפא"י כי היה בעל עסק קטן

עמר מואב:  הצביע תמיד לציונים הכלליים שבסופו של דבר היו חלק מהליכוד

עמר מואב:  והכלכלה מאוד פשוטה, שבקום המדינה ממשלת ישראל התעללה בעסקים פרטיים, ועם השנים בעבודה איטית והדרגתית נעשו פה תיקונים ופחות שחיתות, פחות מינוי מקורבים, פחות התעללות של הממשלה בעסקים פרטיים, פחות פגיעה בקניין פרטי

עמר מואב:  התקדמנו והתקדמנו

עמר מואב:  אל תחזירו אותנו אחורה

עמר מואב:  תודה רבה

משה גפני: תודה רבה

משה גפני:  אני מבקש לסיים את הדיון, וכתבתי לעצמי את הסיכום שאני רוצה להצביע עליו

משה גפני:       המשק הישראלי יציב וחזק בכל הפרמטרים והמדדים הכלליים

משה גפני:  אין כל קשר בין כוונת הממשלה ורוב חברי הכנסת לעשות רפורמה במערכת המשפט ולקיים איזונים ראויים, בין הרשויות השונות שהופרו באופן מדאיג בשנים האחרונות

משה גפני:       ועדת הכספים דוחה את הניסיונות של גורמים שונים שמבקשים ליצור אווירה של פגיעה בהשקעות בישראל ואשר לדבריהם הממשלה ורוב חברי הכנסת מעוניינים לפגוע  בדמוקרטיה הישראלית כאשר אילולא הרפורמה המדוברת אנו נקלעים לדיקטטורה שיפוטית אשר אין עליה כל בקרה ועושה בחיים הציבוריים בישראל כרצונה מסיבות פוליטיות ברורות

משה גפני:  ועדת הכספים קובעת כי אין כל קשר בין הרפורמה המשפטית לבין כלכלת ישראל- -      

אורית פרקש הכהן: מי קובע?     

משה גפני: מה שיחליטו החברים

חמד עמאר: שלא היו נוכחים בכלל בדיון

משה גפני: שהיא כאמור יציבה וחזקה, וניסיון לקשור ביניהם- - -      

אורית פרקש הכהן: עוד מעט לא תהיה עילת סבירות

משה גפני: לא להפריע

משה גפני:  ממשלה נבחרת זו הביאה לדיון ולהחלטות

משה גפני:  מי שבעד- - -     

ולדימיר בליאק: התייעצות סיעתית

אורית פרקש הכהן: רביזיה והתייעצות סיעתית

משה גפני: אין דבר כזה

חמד עמאר: אדוני היושב-ראש, לפני שמצביעים, תשמע, אני נכחתי בדיון מההתחלה עד הסוף

חמד עמאר:  שום דבר ממה שאתה מסכם לא היה בדיון

חמד עמאר:  אתה לא יכול לסכם דיון, אדוני היושב-ראש, ולהביא אנשים שכלל לא נכחו בדיון, להצבעה

חמד עמאר:  אם אתה מדבר על כלכלה זה ודאות, ואם אתה מדבר על יציבות שלטונית- - -      

אורית פרקש הכהן: היושב-ראש, על איזה מומחה אתה מסתמך? כי לא שמעתי אחד- - -     

משה גפני: תודה רבה

משה גפני:  מי בעד הודעת הסיכום – ירים את ידו

חמד עמאר: בושה, בושה

ולדימיר בליאק: פשוט מגוחך מה שקורה פה

ולדימיר בליאק:  זה מגוחך

ולדימיר בליאק:  אתם הפכתם את ועדת הכספים לקרקס

ולדימיר בליאק: בושה

משה גפני: מי נגד? מי נמנע?     הצבעה     בעד – רוב גדול אושר

משה גפני: ועדת הכספים קיבלה את הודעת הסיכום

ולדימיר בליאק: ועדת הכספים היא קרקס

ולדימיר בליאק:  זה מה שעשיתם

קריאות: - - -     

משה גפני: תודה רבה, הישיבה נעולה